Banka e Kosovës (BanKos)

Banka e Kosovës ose e njohur edhe si BANKKOS ka qenë një bankë e vendosur në Prishtinë e cila ka funksionuar deri në qershor të vitit 1999.https://www.pak-ks.org/desk/inc/media/0CCD3259-8095-4D78-879E-3346F4EE7DBF.pdf 

 Historia 
Banka e Kosovës është themeluar në vitin 1979. Banka e Kosovës (Bankos) ishte një nga institucionet kryesore financiare në Kosovë gjatë periudhës së ish-Jugosllavisë. Ajo funksiononte si një bankë tregtare dhe investuese, duke ofruar shërbime financiare për individë, ndërmarrje dhe institucione shtetërore. Pas shpërbërjes së Jugosllavisë dhe zhvillimeve politike në Kosovë, Banka e Kosovës u ballafaqua me vështirësi të mëdha dhe më vonë u shpërbë. Ajo luajti një rol të rëndësishëm në ekonominë e Kosovës, veçanërisht gjatë periudhës së administrimit autonom të krahinës. Selia e bankës ka qenë në Prishtinë dhe ndodhej në rrugën Marshali Tito 4  .
parapamje|Objekti i Bankkos në Pejë
Përveç degës kryesore në Prishtinë, Banka e Kosovës kishte degët e saj edhe në Ferizaj, Gjilan, Gjakovë, Pejë, Mitrovicë dhe Prizren.

 Objekti në Prishtinë 
parapamje| Pamja e ndërtesës në vitin 2020. 
Projektuar nga Shefqet Mullafazliu në vitin 1970 ndërtesa e Bankës së Kosovës u organizua në një strukturë me dy krahë. E ndërtuar në një kryqëzim që lidh tre nga rrugët kryesore të qytetit, plani i tij flutur lejon këmbësorët të kenë një pamje të qartë pavarësisht se ku janë. Kjo qasje u mirëprit nga komuniteti arkitektonik, i cili e konsideroi këtë zgjidhje inovative për kohën e tij. E ndërtuar me mermer të gjelbër me burim lokal, fasada ishte tipari më dallues i ndërtesës.  Ndërmarrja ndërtimore “Ramiz Sadiku” ishte përgjegjëse për ndërtimin, ndërsa në këtë kompani punoi Shefqet Mullafazliu.  Ndërtesa ka shërbyer si bankë deri në vitin 1999. Pas Luftës Çlirimtare të Kosovës, ajo ra nën kontrollin e UNMIK-ut dhe autoriteteve të Kosovës. Objekti është rinovuar në vitin 2011 dhe kryearkitekti Adriatik Bytyci ka bërë ndërhyrë të vogla në fasadën dhe brendësinë e objektit. 

 Shih edhe 
 Ekonomia e Kosovës

 Referime 

Kategoria:Ndërmarrje në Prishtinë
Kategoria:Banka në Kosovë